Source: http://liptovskymikulas.virtualne.sk/spravodajstvo/slovensko.html
Timestamp: 2017-03-27 12:32:44+00:00
Document Index: 4305027

Matched Legal Cases: ['súd ', 'súd ', 'Súd ', 'súd ', 'súd ', 'súd ', 'súd ', 'súd ']

Aktuálne spravodajstvo - Mesto Liptovský Mikuláš Slovensko
BRATISLAVA 26. marca (WebNoviny.sk) - Parlamentný výbor pre nezlučiteľnosť funkcií sa bude v utorok 28. marca opäť zaoberať lídrom hnutia Obyčajní ľudia a nezávislé osobnosti (OĽaNO-NOVA) Igorom Matovičom po tom, čo ústavný súd rozhodoval o jeho pokute za aktívnu živnosť.
Matovič rozhodnutie rešpektuje
Ako 10. marca Matovič povedal, rozhodnutie Ústavného súdu (ÚS) Slovenskej republiky rešpektuje, no považuje ho za „za čisto politické rozhodnutie“.
Odporúčame:Rozhodnutie súdu bolo čisto politické, hovorí Matovič o pokute, ktorú má zaplatiť
„Proti nemu sa nemôžem odvolať, nemožno podať opravný prostriedok,“ povedal. Ústavný súd rozhodoval po tom, čo Matovič nemal po druhýkrát ako poslanec NR SR pozastavenú živnosť. O tom, že Matovič porušil zákon o ochrane verejného záujmu a že musí zaplatiť pokutu vo výške šesť mesačných platov rozhodol II. Senát ÚS SR Ladislava Orosza, ktorý mu dal najprv za pravdu, ale plénum súdu nakoniec rozhodlo inak. Podľa Matoviča sú všetci sudcovia ÚS SR dnes nominanti vládnej koalície alebo HZDS. „Toto bola čisto politická otázka, v takejto situácií by mal byť ÚS SR baštou demokracie,“ povedal Matovič.
„Čím som ohrozil verejný záujem? Že som mal mŕtvy živnostenský list na poličke, na ktorý som vôbec nepodnikal?“ pýtal sa líder OĽaNO.
Nespravodlivé rozhodnutie
Jeho advokát Miroslav Kadúc a exposlanec NR SR priblížil, že Výbor NR SR pre nezlučiteľnosť funkcií v júni pokračoval v konaní, ktoré sa začalo ešte počas minulého volebného obdobia. „Výbor rozhodol o udelení pokuty aj napriek tomu, že celý výbor sa uzniesol vo svojom rozhodnutí na tom, že nepredpokladá, že verejný funkcionár živnostenskú činnosť aktívne vykonával,“ povedal.
Aj samotný výbor rozhodnutie považoval podľa Kadúca za nespravodlivé. My sme požiadali ÚS SR aby povedal, ako je to do budúcna, či nepozastavená živnosť je problémom aj vtedy, ak verejný funkcionár aktívnu činnosť za účelom zisku nevykonáva.
„Senát ústavného súdu prijal náš podnet na ďalšie konanie a následne požiadal plénum ÚS SR o zjednocujúce stanovisko. Senát povedal, že podnikateľ, ktorý nevykonáva sústavnú činnosť na dosiahnutie zisku, nepodniká. Súd povedal, že výbor musí zistiť, či aktívne vykonával činnosť za účelom zisku,“ dodal s tým, že súd im dal vo väčšine vecí za pravdu. „Potom zasadlo plénum ÚS SR v počte osem členov a návrh zamietlo,“ dodal Kadúc s tým, že z trinástich sudcov bolo prítomných len osem a na prijatie návrhu je potrebná väčšina, teda sedem hlasov.
Pokuta 12-tisíc eur
Aj napriek tomu, že bol návrh zamietnutý, plénum odkazovalo na predchádzajúce rozhodnutia. „A tu je kameň úrazu,“ povedal Kadúc. ÚS SR v minulosti päťkrát v podobných prípadoch konštatoval, že „nie je podstatné, či verejný funkcionár mal z činnosti príjem, ale či v tom období podnikal“. „Plénum sa k tomu postavilo alibisticky tak, že návrh zamietlo,“ dodal.
Vo veci rozhodol ÚS SR na verejnom zasadnutí 2. marca 2017. Rozhodnutie Výboru Národnej rady Slovenskej republiky pre nezlučiteľnosť funkcií zo 16. júna 2016, na základe ktorého poslanec NR SR Igor Matovič (OĽaNO-NOVA) dostal pokutu 12-tisíc eur, potvrdil rozhodnutím II. senát Ústavného súdu SR.
Výbor NR SR pre nezlučiteľnosť funkcií udelil Matovičovi sankciu 12-tisíc eur za to, že v roku 2013 mal platnú živnosť 21 dní, pretože ju zabudol pozastaviť. Líder obyčajných ľudí sa obrátil so sťažnosťou voči pokute na ústavný súd, ktorý rozhodol o jej zákonnosti.
Poliačik je za udelenie pokuty
Ako agentúre SITA povedal šéf výboru Martin Poliačik (SaS), nevie odhadnúť, či Matovič príde o poslanecký mandát, alebo len zaplatí pokutu. „Ja osobne som za udelenie pokuty," uviedol.
„Tým, že súd odmietol dať zjednocovacie stanovisko, ktoré sme čakali, keď sme pozastavili všetky konania, ktoré sme na výbore v tejto veci mali, dalo sa predpokladať, že súd potvrdí staršie vyjadrenia a potvrdí rozhodnutie výboru. Pre nás to znamená, že všetky konania vo veci živností verejných funkcionárov znovu obnovíme a budeme rozhodovať aj podľa judikatúry ústavného súdu, ktorá je pre nás smerodajná,“ povedal Poliačik.
Rozhodnutie ústavného súdu sa dotkne aj iných poslancov, ktorí porušili zákon ako Matovič. Podobnej chyby ako líder OĽaNO sa dopustili poslanci Eugen Jurzyca (SaS), Stanislav Kubánek (Smer-SD) a Peter Šuca (Smer-SD). Viac k témam: Igor Matovič, Národná rada SR, OĽaNO Obyčajní ľudia a nezávislé osobnosti, Výbor NR SR pre nezlučiteľnosť funkciíZdroj: Webnoviny.sk - Výbor pre nezlučiteľnosť funkcií sa bude zaoberať pokutou pre Matoviča © SITA Všetky práva vyhradené.
BRATISLAVA 26. marca (WebNoviny.sk) - Vysoké Tatry boli v nedeľu dejiskom tragédia, ktorá si vyžiadala životy dvoch mladých mužov. Ako agentúru SITA informovala Horská záchranná služba (HZS), v popoludňajších hodinách prijala tiesňové volanie od náhodných turistov vo Veľkej Studenej doline na turistickom chodníku smerujúcom k Zbojníckej chate.
Turisti počuli volanie o pomoc od ženy, ktorá sa nachádzala nad skalným prahom, cez ktorý údajne spadol jej priateľ. Turisti kontaktovali aj Zbojnícku chatu. Pre silný nárazový vietor nebolo možné na zásah nasadiť leteckú techniku, preto im na pomoc odišlo záchranné družstvo zo Starého Smokovca, ktoré zistilo, že 22-ročný Slovák utrpel pádom utrpel smrteľné zranenia.
Odporúčame:Poľský horolezec zahynul v Tatrách, neprežil 150-metrový pád
Na miesto nešťastia odišiel aj dobrovoľný záchranár HZS pracujúci na Zbojníckej chate s 28-ročným členom personálu, ktorý počas presunu v teréne nešťastne spadol na zľadovatelom teréne a zraneniam na mieste podľahol. K uviaznutej žene smeroval ďalší člen personálu zo Zbojníckej chaty, ktorému sa ju podarilo dostať do bezpečia. Záchranári HZS obe telá po obhliadke transportovali do márnice v Starom Smokovci.
„Riaditeľ a členovia Horskej záchrannej služby vyjadrujú obrovskú ľútosť nad celým prípadom, pri ktorom prišiel o život človek, ktorý išiel na pomoc druhým. Aj touto cestou by sme radi vyjadrili úprimnú sústrasť pozostalým," píše HZS na svojej stránke.
Horskí záchranári upozorňujú, že podmienky vo vysokohorskom prostredí sa vplyvom ochladenia, ktoré nasledovalo po dlhšie trvajúcom teplom prúdení, výrazne zmenili. Sneh je tvrdý, firnový a na niektorých miestach zľadovatený. „Upozorňujeme všetkých návštevníkov, aby dané podmienky nepodceňovali," žiada od turistov HZS. Viac k témam: HZS Horská záchranná služba, Vysoké TatryZdroj: Webnoviny.sk - Tragédia v Tatrách si vyžiadala dva mladé ľudské životy © SITA Všetky práva vyhradené.
Plošné vypaľovanie tráv a porastov zakazuje zákon o ochrane pred požiarmi, jeho porušenie môže občana vyjsť až do 331 eur. Ak by sa však takéhoto priestupku dopustila právnická osoba alebo fyzická osoba – podnikateľ, pokuta sa môže vyšplhať až na 16 596 eur. Viac k témam: hasiči, vypaľovanie trávyZdroj: Webnoviny.sk - Prichádza obdobie zvýšeného počtu požiarov spôsobených vypaľovaním trávy © SITA Všetky práva vyhradené.
Chlapca s poruchou vedomia napojili na umelú pľúcnu ventiláciu a v stabilizovanom stave letecky transportovali do Detskej fakultnej nemocnice na Kramároch v Bratislave. Viac k témam: Air-Transport Europe, nehodaZdroj: Webnoviny.sk - Leteckí záchranári pomáhali ťažko zranenému chlapcovi, zrazilo ho auto © SITA Všetky práva vyhradené.
BRATISLAVA 26. marca (WebNoviny.sk) – Národná rada SR schválila návrh ústavného zákona o zmene štátnej hranice medzi Slovenskou republikou a Maďarskom. Dôvodom návrhu z dielne rezortu vnútra je nová Zmluva medzi SR a Maďarskom o štátnej hranici podpísaná v Amsterdame 25. januára 2016. Vláda návrh ústavného zákona schválila 21. septembra 2016.
„Zmeny štátnej hranice súvisia s vodohospodárskymi úpravami rieky Ipeľ a požiadavkou na preloženie hraničnej čiary do novovybudovaného koryta toku a s kompenzáciou úbytku štátneho územia vzniknutého týmito vodohospodárskymi úpravami. Výmena častí štátneho územia bude v pomere 1:1. Zamenených bude celkovo 17,8 hektára plochy, pričom nepôjde o trvalo osídlené územia,“ uvádza ministerstvo s tým, že veľká väčšina tejto plochy je pri rieke Ipeľ.
Vodohospodárske úpravy
V druhej polovici 20. storočia boli na rieke Ipeľ spravené vodohospodárske úpravy, ktorých cieľom bola protipovodňová ochrana priľahlých území, ako aj zabezpečenie vodohospodárskeho režimu na rieke Ipeľ v súvislosti s výstavbou sústavy vodných diel Gabčíkovo – Nagymaros, čím došlo k výraznejším zmenám polohy koryta.
V snahe upraviť štátnu hranicu do koryta Ipľa bola väčšina týchto zmien zapracovaná do Zmluvy medzi SR a Maďarskou republikou o zmenách štátnej hranice po vodohospodárskych úpravách vykonaných na hraničných riekach Ipeľ, Slaná a Roňava, podpísanej v roku 1997.
Niektoré ďalšie zmeny polohy koryta vzhľadom na rozpracovanosť jednotlivých úsekov však do tejto zmluvy zaradené neboli. Krajiny sa dohodli, že preloženie štátnej hranice do regulovaného koryta Ipľa v týchto častiach vyriešia osobitnou medzištátnou zmluvou.
Poslanci zároveň súhlasili s návrhom novej zmluvy medzi Slovenskou republikou a Maďarskom o štátnej hranici. Dôvodom pre jej prípravu bola potreba zmeny charakteru spoločnej štátnej hranice s Maďarskom na hraničných vodných tokoch z pohyblivej na nepohyblivú, teda nezávislú od prirodzených zmien korýt hraničných riek.
V súčasnosti platný charakter pohyblivej štátnej hranice na hraničných vodných tokoch spôsobuje v praxi zdĺhavé právne riešenia dôsledkov prirodzených zmien polohy koryta hraničných vodných tokov, ktorým sa podľa doterajšej zmluvnej úpravy štátna hranica prispôsobuje. Viac k témam: Maďarsko, Národná rada SR, Slovenská republikaZdroj: Webnoviny.sk - Hranice medzi Slovenskou republikou a Maďarskom sa zmenia © SITA Všetky práva vyhradené.
BRATISLAVA 26. marca (WebNoviny.sk) – Lídri strán vládnej koalície trvajú na tom, že súčasná vláda bola po minuloročných voľnách jedinou možnou alternatívou. Vyjadrili sa tak v diskusnej relácii televízie TA3 V politike. „Iné vládne zoskupenie by v súčasnosti ani nemohlo fungovať, iná alternatíva neexistovala a ani neexistuje,“ povedal predseda SNS Andrej Danko.
Vláda je zrkadlom výsledku volieb
Premiér Robert Fico (Smer-SD) zdôraznil, že pri zostavovaní vlády, ktorá „je zrkadlom výsledku volieb“, odložili všetky stranícke predsudky. Koalícia podľa neho nevznikala na personálnych otázkach, ale na prioritách. „Veci fungujú napriek tomu, že sa dali dokopy tri úplne rozdielne politické subjekty,“ vyhlásil Fico. Líder Mostu-Híd Béla Bugár považuje za zodpovedné, že sa podarilo vytvoriť vládu, ktorá je stabilná. „Rozhodli to voliči, takto to nadelili,“ vyhlásil s tým, že jedine vstupom do vlády mohol Most-Híd presadiť svoje programové priority.
Odporúčame:Premiér Fico si svoju úlohu pri Mečiarových amnestiách splnil, pripomienky opozície nerieši
Fico tiež zdôraznil, že súčasná vláda nemala doteraz žiadnu väčšiu aféru okrem „brutálneho a podlého útoku“ na ministerstvo zahraničných vecí počas predsedníctva v EÚ. Slovensko podľa premiéra potrebuje stabilnú vládu, aby zostalo v jadre Európskej únie a aby dokázalo bojovať s extrémizmom a terorizmom. „Táto vláda má jasný postoj k extrémizmu,“ povedal a dodal, že vláda úspešne bojuje aj s korupciou. „Začíname vytvárať strach, a to je najlepšia cesta,“ konštatoval.
Vláda podľa Danka funguje korektne
Vláda podľa Danka funguje korektne. „Vládne medzi nami dôvera, čo sa povie, platí,“ zdôraznil s tým, že tomu zodpovedajú aj dobré hospodárske výsledky. „Nemali sme taký konflikt, ktorý by mohol spôsobiť rozpad koalície,“ povedal Danko a dodal, že napätie vzniká najmä vo vzťahu k opozícii. SNS sa podľa neho darí zotrvávať na svojich prioritách, od zrušenia odvodového bonusu, pomoci živnostníkom a malých podnikateľom, ochrany slovenskej pôdy, postupného navyšovaniu platov učiteľov, či významných zmenách v rezorte pôdohospodárstva.
Bugár vyjadril presvedčenie, že táto vláda je často škandalizovaná neprávom. Kabinet podľa neho funguje a zbytočne nezaťažuje občanov svojím vládnutím, len ich informuje o výsledkoch svojej práce. „Máme niekedy rozdielny názor, no neriešime to cez médiá, ako to bolo napríklad v Radičovej vláde,“ vyhlásil. Zdôraznil tiež, že táto vláda bojuje proti extrémizmu aj tým, že ho prísnejšie trestá, korupcia podľa Bugára klesá. Viac k témam: Andrej Danko, Béla Bugár, Robert Fico, Vláda SRZdroj: Webnoviny.sk - Fico: Súčasná vláda nemala doteraz žiadnu väčšiu aféru © SITA Všetky práva vyhradené.
BRATISLAVA 26. marca (WebNoviny.sk) – Odsun židovského obyvateľstva zo Slovenska pri príležitosti 75. výročia prvého transportu židov do koncentračného tábora pri poľskom Osvienčime odsúdili všetci účastníci politickej relácie RTVS O 5 minút 12 okrem podpredsedu Ľudovej strany Naše Slovensko (ĽSNS) Milana Uhríka.
„Rešpektujem, že si to pripomíname, no nežil som vtedy. Neviem to odsúdiť, lebo nie som historik a neviem, aké boli historické okolnosti. Nemyslím, že by sme mali cítiť večnú vinu,“ vyhlásil. Práve účasť zástupcu strany Mariána Kotlebu na tejto politickej debate bola dôvodom, prečo sa vládne strany Most-Híd a SNS rozhodli neposlať na ňu svojho zástupcu.
Vláda podľa Krajniaka nechráni záujmy ľudí
Rok po nástupe novej vlády k moci Miroslav Číž (Smer-SD) považuje za dôležité, aby opozícia v záujme stability krajiny ustúpila od konfrontačných stretov. Ak má totiž Slovensku uspieť v rámci EÚ, musí zostať vnútorne jednotné a stabilné. Práve neustály politický boj podľa Číža rozdeľuje spoločnosť a takéto rozdelenie „spoločnosť brzdí“.
Zdôraznil tiež, vláda musí aj naďalej bojovať proti extrémizmu a korupcii, pričom právne rámce už podľa neho boli vytvorené v oboch oblastiach. Milan Krajniak (Sme rodina – Boris Kollár) si myslí, že vláda sa nedostatočne stará o ľudí a nechráni ich záujmy. „Táto vláda robí pre ľudí len málo,“ povedal a poukázal pritom na malé platy v porovnaní s krajinami podobnou výkonnosťou ekonomiky, pričom zodpovednosť pripisuje vláde Roberta Fica.
Odporúčame:Bugár sa teší najväčšej dôvere ľudí, Kotleba vzbudzuje najviac nedôvery
Ľubomír Galko (SaS) vyjadril presvedčenie, že boj proti korupcii musí vláda zintenzívniť, privítal by tiež viac priestoru pre opozíciu v parlamente. „My sme pripravení hľadať funkčné riešenia, no koalícia nám zamieta všetky odborné návrhy,“ konštatoval. Veronika Remišová (OľaNO-NOVA) tvrdí, že vláda si dlhodobo nevie poradiť so zdravotníctvom, ktoré je zadlžené, ako aj so školstvom, kde sú podľa nej výsledky zatiaľ nulové. „Náš program sa snažíme napĺňať, v školstve a v zdravotníctve je jeden z najlepších. Naše návrhy sa ale nedarí presadzovať,“ zdôraznila. Problémom Slovenska podľa Remišovej naďalej zostáva korupcia na vyšších miestach, s ktorou vláde nebojuje dostatočne. „Korupčné kauzy sú neriešené, vinníci ostávajú nepotrestaní,“ uviedla.
Amnestie sú podľa Číža čiste právny problém
Čo sa týka zrušenia Mečiarových amnestií, Číž zopakoval, že ide o čiste právny problém, keďže náš právny poriadok nepozná rušenie amnestií. „Hľadáme ústavný mechanizmus, ktorý to umožní,“ povedal s tým, že rokovania prebiehajú na úrovni koalície aj opozície. Strana SaS podľa Galka chce, aby boli amnestie zrušené a v záujme toho je aj ochotná ustúpiť od niektorých svojich požiadaviek a podporiť koaličný návrh.
„Mali by byť potrestaní všetci, čo sa podieľali na únose a možno aj vražde,“ vyhlásil. Podľa Remišovej taká závažná vec ako zrušenie amnestií by nemala byť predmetom politikárčenia. „My sme pripravení podporiť aj koaličný návrh, no nie sme si istí, že koalícii ide skutočne o zrušenie amnestií,“ uviedla. Krajniak považuje za dôležité, že Slovensko zrušením amnestií ukáže, že nepodporuje beztrestnosť niektorých ľudí. Uhrík považuje tému rušenia Mečiarových amnestií za „zástupnú, lebo sa prestalo hovoriť o ďalších kauzách“, Nepovedal, či ĽSNS podporuje koaličný alebo opozičný návrh, rozhodnúť podľa neho musí ústavný súd. Viac k témam: Ľubomír Galko, Milan Krajniak, Milan Uhrík, Miroslav ČížZdroj: Webnoviny.sk - Netreba cítiť večnú vinu, vyhlásil Uhrík a odsun Židov neodsúdil © SITA Všetky práva vyhradené.
BRATISLAVA 26. marca (WebNoviny.sk) – Ministerka spravodlivosti Lucia Žitňanská si vie predstaviť také zmeny pri voľbe generálneho prokurátora, ktoré by viedli k zvýšeniu dôveryhodnosti prokuratúry.
V systéme zastupiteľskej demokracie je podľa Žitňanskej voľba v parlamente v poriadku, ona sama však nie je zástanca priamej voľby. Dodala, že si vie predstaviť viac verejnej kontroly či vyššie kvórum potrebné na zvolenie v parlamente.
Odporúčame:Žitňanská podala dovolanie v kauze Salmanovcov
Poslanec Ján Budaj (OĽaNO-NOVA) tento týždeň informoval, že so skupinou viacerých poslancov rokuje s ústavnými právnikmi, ako zmeniť voľbu generálneho prokurátora. Podľa neho bez zmeny na generálnej prokuratúre Slovensko nepôjde dopredu.
Dôvodom je, že generálny prokurátor by nemal byť výsledkom čisto straníckej voľby, lebo potom sú mnohé vyšetrovania ukončené a nevyriešené. Je za priamu voľbu generálneho prokurátora. Ak by parlament nebol schopný zmeniť spôsob voľby generálneho prokurátora, tak by Budaj inicioval referendum. Viac k témam: Generálna prokuratúra SR, Ján Budaj, Lucia Žitňanská, Ministerstvo spravodlivosti SR, OĽaNO-NOVAZdroj: Webnoviny.sk - Ministerka Žitňanská je proti priamej voľbe generálneho prokurátora, zmeny si ale vie predstaviť © SITA Všetky práva vyhradené.
BRATISLAVA 25. marca (WebNoviny.sk) – Z lídrov politických subjektov je najdôveryhodnejší predseda Mostu-Híd Béla Bugár, ktorému dôveruje 47 percent opýtaných.
Vyplýva to z prieskumu agentúry AKO, s.r.o., ktorý uskutočnila 13. až 15. marca formou telefonického dopytovania. Výberovú vzorku tvorilo 1 000 respondentov, ktorá bola reprezentatívna voči populácii SR z hľadiska veku, pohlavia, vzdelania, národnosti a kraja.
Odporúčame:So Smerom-SD do parlamentu nepôjdeme, vyhlásil Hlina
Za Bugárom nasledujú predseda Slovenskej národnej strany Andrej Danko a líder Smeru-SD Robert Fico, ktorým zhodne dôveruje 38 percent opýtaných. Lídrovi strany Sloboda a Solidarita dôveruje 37 percent účastníkov prieskumu. Agentúru SITA o tom informovala riaditeľka pre výskum agentúry AKO Kamila Hříchová.
Respondenti odpovedali na otázku: „Prečítam vám mená niektorých politikov, a Vy, prosím, pri každom z nich povedzte, či je daný politik pre vás dôveryhodný, alebo nie“. Opýtaný sa vyjadroval ku každému prečítanému politikovi.
Najnedôveryhodnejším lídrom politickej strany alebo hnutia bol podľa prieskumu predseda strany Kotleba - Ľudová strana Naše Slovensko Marián Kotleba, ktorému nedôveruje 73 percent opýtaných. Za ním sa umiestnili predseda hnutia Sme rodina Boris Kollár a líder hnutia Obyčajní ľudia a nezávislé osobnosti Igor Matovič. Zhodne ich považuje za nedôveryhodných 66 percent opýtaných. Robera Fica vidí ako nedôveryhodného 60 percent respondentov. Viac k témam: prieskumZdroj: Webnoviny.sk - Bugár sa teší najväčšej dôvere ľudí, Kotleba vzbudzuje najviac nedôvery © SITA Všetky práva vyhradené.
BRATISLAVA 25. marca (WebNoviny.sk) - Podpis Rímskych zmlúv bol začiatkom neuveriteľnej, nevídanej cesty spolupráce, ktorá spojila Západ a Východ v Európskej únii a zrušila hranice medzi európskymi krajinami. Pri príležitosti 60. výročia od položenia základov "jedinečného projektu prosperity a mieru v Európe" to vyjadril prezident Andrej Kiska na sociálnej sieti.
Odporúčame:Pred 60 rokmi boli podpísané Rímske zmluvy, položili základy Európskej únie
„Základ toho všetkého položilo 25. marca 1957 v Ríme šesť krajín odhodlaných nedopustiť, aby sa v Európe zopakovalo polstoročie hrôz, utrpenia a úpadku. Cesta k takejto zásadnej premene nebola jednoduchá, ani samozrejmá. Dláždili ju trpké skúsenosti z opakovaných konfliktov. Obe svetové vojny zanechali za sebou spustošené a vyčerpané územia posiate cintorínmi a hrobmi miliónov padlých," uviedol prezident, podľa ktorého bol vznik Európskeho hospodárskeho spoločenstva krátko po konci druhej svetovej vojny a začiatku Studenej vojny malým zázrakom. „Zázrakom, ktorý by sa však nestal, nebyť silnej vôle vtedajších politických lídrov a podpory ľudí," dodal.
Pripomenul, že povojnová generácia pred podpisom Rímskych zmlúv musela prekonať mnohé prekážky. „Akú prezieravosť, odhodlanie a oddanosť hodnotám solidarity a spolupráce si to vyžadovalo v krajinách, ktoré len pár rokov predtým posielali na seba armády v krvavej vojne," reagoval a vyzval, aby sme na to nezabúdali.
Únia je spoločným dielom
„Nech sa nám zdá súčasná situácia v EÚ neistá a komplikovaná, nech je náš názor na ďalšiu integráciu taký či onaký. Nemôžeme tých 60 rokov zahodiť v mene malicherných sporov a pochybných politických záujmov. Povinnosťou našej generácie je vyriešiť výzvy, ktoré pred nami v Európe stoja. A udržiavať európsky projekt mierovej spolupráce v silnej kondícii a dobrom zdraví. Európska únia je naším najdôležitejším spoločným dielom a buďme hrdí na to, že môžeme byť pri tom," uzavrel Kiska.
Rímske zmluvy je súhrnný názov pre dve zmluvy, ktoré predstavitelia Francúzska, Talianska, Spolkovej republiky Nemecko, Belgicka, Luxemburska a Holandska podpísali 25. marca 1957 v Ríme. Konkrétne podpísali dve zmluvy, zmluvu o založení Európskeho hospodárskeho spoločenstva (dnes známa ako Zmluva o fungovaní EÚ) a Zmluvu o založení Európskeho hospodárstva pre atómovú energiu. Tieto zmluvy, ktoré vstúpili do platnosti 1. januára 1958, sú jedným zo základov neskoršej európskej integrácie. Oba dokumenty boli viackrát menené, naposledy Lisabonskou zmluvou. Viac k témam: Andrej Kiska, Európska únia, Rímske zmluvyZdroj: Webnoviny.sk - Kiska: Povinnosťou našej generácie je vyriešiť výzvy, ktoré pred nami v Európe stoja © SITA Všetky práva vyhradené.
POPRAD 25. marca (WebNoviny.sk) - Na budove Gymnázia na Kukučínovej ulici v Poprade za účasti prezidenta Andreja Kisku slávnostne odhalili pamätnú tabuľu pri príležitosti dnešného 75. výročia začiatku hromadných deportácií do koncentračných táborov zo Slovenska.
Gymnázium sa nachádza v bývalých kasárňach, práve tam boli v roku 1942 sústreďovaní Židia určení na transport. Smutné výročie si do Popradu až z Kanady prišla pripomenúť aj 92-ročná Edita Grosmanová, posledná žijúca z prvého transportu, ktorý 25. marca 1942 odviezol z Popradu tisícku dievčat a žien do koncentračného tábora Auschwitz. Prežila v ňom tri roky a tri mesiace, celkovo však koncentračný tábor z prvého transportu prežila asi dvadsiatka dievčat. Prezident jej dnes sľúbil, že urobí všetko preto, aby na Slovensku „neožívali temní duchovia minulosti“.
Prezident pripomenul silu slova
„Žiaľ, dnes tu na Slovensku zase ožívajú temní duchovia našej minulosti, zase tu máme skupiny ľudí, dokonca skupiny politikov, ktorí ľudí segregujú na základe náboženstva či farby pleti. Máme tu znova rastúcu nenávisť medzi ľuďmi, zase sa používajú silné slová,“ opísal počas dnešného podujatia súčasnú situáciu Kiska. Pripomenul tiež silu slova, ktorá je podľa neho obrovská a tiež nebezpečná. „Slovo stálo na začiatku každej najväčšej ľudskej tragédie,“ skonštatoval. „Ako prezident spravím všetko preto, aby u nás starí duchovia neožívali, aby sme v našich mladých budovali pocit sebavedomia, pocit toho, že sme úžasný, moderný národ, že tu žijú ľudia, ktorí majú otvorené srdcia, ktorí chcú pomáhať, nepozerajú sa na to, či je niekto Žid, moslim, Róm, ale že každý človek si zaslúži našu starostlivosť a pomoc,“ s týmto sľubom sa prezident obrátil na Editu Grosmanovú.
Grosmanová navštívila Poprad po štvrtýkrát, opäť pripomenula to, že verí, že prežila práve kvôli tomu, aby o zverstvách holokaustu mohla hovoriť. „Som smutná a zároveň rada, že tu môžem stáť. Smutná preto, lebo som si vždy predstavovala, že my, naša generácia, ktorá prežila koncentrák, pripraví mládeži lepšiu budúcnosti, no nech sme sa snažili, ako sme sa snažili, nepodarilo sa nám to. Veselá preto, lebo som ešte stále tu a môžem vydávať svedectvo,“ povedala. Zároveň pripomenula, že v časoch druhej svetovej bolo aj veľa Slovákov, ktorí pomáhali a zachraňovali Židov. Podľa jej slov sa rovnako aj v pamätníku obetí holokaustu Yad Vashem v Jeruzaleme na Zozname spravodlivých medzi národmi nachádza najviac mien slovenských záchrancov.
Pošta vydala známku
Spomienkový program bude pokračovať v Tatranskej galérii, o 15:00 tam premietnu dokumentárny film Žiť na ceste smrti režisérky Oľgy Pohankovej, pôjde o svedectvo spomínanej Grosmanovej. O 16:00 bude nasledovať prezentácia výskumu Prvý židovský transport od Heather Dune Macadam, autorky knihy Renin sľub a o 17:00 slávnostné otvorenie výstavy Ivana Köhlera Rezidencia smrti. Sobotný program ukončí zapálenie sviečok na pamiatku obetí prvého transportu pri Pamätnej tabuli obetí holokaustu na Železničnej stanici v Poprade o 20:20, teda v rovnakom čase, keď z tejto stanice vyrazil 25. marca 1942 prvý vlak do koncentračného tábora Auschwitz. Na rovnakom mieste sa v nedeľu o 15:00 uskutoční aj pietna spomienka spojená s kladením vencov. Slovenská pošta vydala pri príležitosti spomienky na prvý transport poštovú známku Pocta obetiam holokaustu.
Deportácie Židov zo Slovenska v roku 1942 boli uskutočňované na základe Zákona o právnom postavení Židov č. 198/1941 - takzvaného Židovského kódexu zo dňa 9. septembra 1941. V prvej fáze deportácií vznikli koncentračné strediská na Patrónke v Bratislave, Žiline, Poprade, Seredi a Novákoch, odkiaľ boli vypravené vlakové súpravy s deportovanými. V dňoch 20. a 21. marca 1942 sa začalo so zhromažďovaním mladých dievčat, ktoré mali odchádzať na údajné práce do Poľska. V prvých štyroch transportoch odišlo 3 670 dievčat, v ďalších vlakoch odišli mladí chlapci od 16 rokov a od júla už vlakmi Slovenských železníc slovenské úrady začali odvážať celé rodiny vrátane malých detí a starcov, informovalo Múzeum židovskej kultúry SNM. Viac k témam: Andrej Kiska, Deportácie židov, Edita Grosmanová, holokaustZdroj: Webnoviny.sk - V Poprade odhalili tabuľu pripomínajúcu deportácie do koncentračného tábora © SITA Všetky práva vyhradené.
„Zdá sa, že na bratislavskom magistráte niekomu veľmi záleží na tom, aby prostredníctvom zákazu herní a kasín čo najviac hráčov sa pobralo k online hazardným hrám. Domnievame sa, že práve táto skutočnosť je pravým dôvodom, prečo viacerí politici tak tvrdohlavo presadzujú prohibíciu, hoci túto cestu odmieta väčšina Bratislavčanov a je proti tomu aj značná časť mestských poslancov. Zrejme nebude náhodou, že práve teraz sa začalo hovoriť na verejnosti a údajne už aj na Ministerstve financií SR o novelizácii zákona o hazardných hrách s cieľom liberalizovať online prostredie, aby internetový hazard mohli prevádzkovať aj súkromné spoločnosti,“ dodáva riaditeľ Aliancie. Viac k témam: Aliancia za čistú hru - Clarify, Bratislava, hazardné hryZdroj: Webnoviny.sk - Zákaz hazardu v Bratislave vyženie podľa Clarify hráčov do online prostredia © SITA Všetky práva vyhradené.
BRATISLAVA 25. marca (WebNoviny.sk) - Postoj predsedu vlády Roberta Fica sa k zrušeniu Mečiarových amnestií od roku 1998 nemenil. Vyhlásil to v dnešnej rozhlasovej diskusnej relácii RTVS Sobotné dialógy. Ako pripomenul, už v roku 1998, kedy bolo vydané rozhodnutie o amnestii vtedajším predsedom vlády Vladimírom Mečiarom v zastúpení prezidenta SR, hovoril, že to je morálny suterén.
V súčasnosti vládna koalícia predstavila návrh na zrušenie amnestií, ku ktorému má však opozícia päť pripomienok. „Neriešim tieto veci, svoju úlohu som si splnil. To, čo sa odo mňa očakávalo, som urobil,“ odpovedal na otázku, či koalícia pristúpi na podmienky opozície. „Pokiaľ sa poslanci dohodnú, že chcú návrh rozšíriť o ďalšie amnestie a milosti, ja proti tomu nič nemám,“ reagoval na to, že milosť v tom čase dostal aj podnikateľ Marián Kočner, nielen Michal Kováč mladší.
Kaliňák má plnú podporu
Podľa Fica však nestačí amnestie zrušiť ústavným zákonom, ako to opozícia navrhuje. „Samotnú podstatu musí posúdiť Ústavný súd SR (ÚS SR). Aj naše riešenie je však stále na ústavnej hrane. ÚS SR je tu na riešenie tém, ktoré by nemali byť riešené politicky. Dnes na ÚS SR je nejaké zloženie sudcov. My sme dnes svedkami toho, že súd je neúplný, lebo prezident nevymenoval sudcov, otáľa v tom,“ povedal premiér a zdôraznil, že musíme začať posudzovať a vnímať príslušné inštitúcie ako národné autority a orgán, ktorý má rozhodovať, by nemal byť od začiatku spochybňovaný. „Náš návrh, koncept je predmetom diskusií. Ak som do toho dal energiu, tak mám záujem, aby bol inštitút aj v praxi využitý,“ povedal. Podľa neho ak ÚS SR uzná, že treba konať, je zelená a musíme nechať priestor orgánom činným v trestnom konaní, aby vyšetrovali.
Po tom, čo voči podnikateľovi Ladislavovi Bašternákovi, v ktorého byte býva premiér, bolo znesené obvinenie, Fico dnes povedal, že opäť sa potvrdilo, že keď sa orgánom nechajú voľné ruky, tak konajú. „Chcem si vyriešiť bytovú otázku, riešim to. Vznesenie obvinenia musí moje procesy urýchliť,“ povedal a dodal, že hľadá také bývanie, ktoré by mohlo spĺňať aj reprezentatívne účely tak, ako ich spĺňa byt v komplexe Bonaparte, kde v súčasnosti býva. Na otázku, či by nemal aj minister vnútra Robert Kaliňák, spájaný s kauzou Bašternák, vyvodiť dôsledky a vzdať sa funkcie ministra, Fico zdôraznil, že Kaliňák je jeden z najlepších ministrov vnútra, ak nie vôbec najlepší, akého kedy Slovensko malo a Kaliňák má jeho plnú podporu.
Je dôležité byť ostražitý
Pri príležitosti osláv 60. výročia Rímskych zmlúv, ktoré boli podpísané v tento deň v roku 1957, Fico povedal, že si nevie predstaviť, že by tak malá krajina ako je SR, mohla prežiť v izolovanom prostredí mimo EÚ. Fico podporuje proeurópsku politiku Slovenska. Podľa neho má Európska únia viac výhod ako nevýhod a hoci nezvládla EÚ migráciu a začína mať problémy s teroristickými útokmi, stále je oázou stability. Zdôraznil, že v EÚ sú dve rýchlostné úrovne – krajiny, ktoré majú euro a krajiny bez eura.
„Vždy som presadzoval, aby sa rozhodnutia prijímali konsenzom. Ak budú niektoré krajiny v úzadí, tak vznikne aj tretia a štvrtá rýchlosť. Je pre nás dôležité byť ostražitý a sledovať, čo sa deje,“ dodal. Zdôraznil, že krajiny by sa mali zameriavať na témy, ktoré ich spájajú a venovať sa im namiesto toho, aby otvárali otázky, ktoré ich výrazne rozdeľujú. Slovensko má podľa jeho slov ambíciu byť v jadre EÚ a a ako vyhlásil, Slovensko na to má aj potenciál, keďže krajine sa hospodársky darí, má pod kontrolou nezamestnanosť aj rozpočet. Viac k témam: Mečiarove amnestie, Robert FicoZdroj: Webnoviny.sk - Premiér Fico si svoju úlohu pri Mečiarových amnestiách splnil, pripomienky opozície nerieši © SITA Všetky práva vyhradené.
Pri Lomničke horela tráva, hasiči bojovali s požiarom skoro tri hodiny
POPRAD 25. marca (WebNoviny.sk) – Po necelých troch hodinách sa hasičom podarilo zlikvidovať požiar trávy, ktorý vypukol dnes popoludní pri obci Lomnička v okrese Stará Ľubovňa.
Zo začiatku sa obávali, že by sa požiar mohol rozšíriť aj na neďaleký les, podarilo sa mi však tomu zabrániť. Ako informoval operačný dôstojník Krajského riaditeľstva Hasičského a záchranného zboru (HaZZ) v Prešove, plamene zasiahli územie s rozlohou do 10 hektárov, príčina požiaru je v štádiu vyšetrovania.
Pri požiari trávy zasahovalo takmer tridsať hasičov. Na mieste bolo sedem príslušníkov Hasičského a záchranného zboru (HaZZ) z hasičskej stanice v Ľubotíne a v Starej Ľubovni so štyrmi kusmi techniky a dvadsiatka členov DHZ z Podolínca, Novej Ľubovne, Starej Ľubovne a Kolačkova rovnako so štyrmi kusmi techniky. Viac k témam: hasiči, požiarZdroj: Webnoviny.sk - Pri Lomničke horela tráva, hasiči bojovali s požiarom skoro tri hodiny © SITA Všetky práva vyhradené.
BRATISLAVA 25. marca (WebNoviny.sk) - Slovenská národná strana považuje dobrú rodinnú politiku za najlepšiu prevenciu proti problémom v sociálnej oblasti. Ako agentúru SITA informovala hovorkyňa SNS Júlia Kollárová, cesta podpory je podľa SNS aj vo výstavbe nájomných štartovacích bytov pre mladé rodiny.
„Témou určite bude aj rozširovanie siete kvalitných predškolských zariadení a cielené znižovanie regionálnych rozdielov s transparentným využitím európskej finančnej pomoci. Samozrejme, patrí k tomu aj cielená dotačná politika, tá by mala podporovať aktivity kultúrnych, športových, voľnočasových či materských centier zo strany verejných inštitúcií," uviedla Kollárová.
Ako v správe uvádza predseda SNS Andrej Danko, ochrana rodiny a jej podpora v ekonomickej i sociálnej oblasti musí byť prioritou každej spoločnosti, ktorá sa pozerá dopredu a má víziu zdravého rozvoja. „A aj tieto pripravované kroky sú cestou k naštartovaniu reálnej sociálnej politiky, ktorá bude podporovať slovenské rodiny,“ povedal Danko.
Podpora mladých rodín by mala byť cielená a najmä mali by ju rodiny reálne pocítiť. Preto SNS bude bojovať o zvýšenie príspevku na nezaopatrené dieťa. SNS bude hľadať riešenia, ako zlepšiť podmienky pre opustené a týrané matky, ako efektívnejšie získavať výživné od rodiča, alebo aj ako zvýšiť podporu zo strany štátu, ak inštitút výživného zlyhá. „Chceme aby štát prebral na seba vymáhanie výživného, ak rodič neplatí pol roka alimenty“, dodal predseda SNS.
Víziu Silného sociálneho štátu po roku 2020, by mala strana prijať na najbližšom sneme, ktorý sa chystá už v apríli. Viac k témam: rodiny, SNSZdroj: Webnoviny.sk - Podpora mladých rodín by podľa SNS mala byť cielená, najmä by ju mali reálne pocítiť rodiny © SITA Všetky práva vyhradené.
RÍM 25. marca (WebNoviny.sk) – Pre Slovensko neexistuje iný životný priestor, ako je Európska únia a klame každý, kto tvrdí, že SR by dokázalo prežiť ako nejaký neutrálny štát. Tak to vidí premiér Robert Fico.
Vyhlásil to po podpísaní Rímskej deklarácie v hlavnom meste Talianska. Je podľa neho veľmi nebezpečné, ak niekto hlava-nehlava útočí na európske inštitúcie. „Nikto netvrdí, že sú dokonalé, ale nič dokonalejšie nemáme,“ vyhlásil pre novinárov s tým, že v Európe sa pravdepodobne žije najlepšie na svete, je to oáza pokoja, ľudia sa tu cítia bezpečne a pokiaľ bude predsedom vlády, bude robiť všetko preto, aby SR bola dôveryhodným partnerom v tomto jedinečnom projekte.
Za mimoriadne dôležité považuje aj posolstvo, že to takto nemusí byť stále. Vyzval aj iných slovenských politikov, aby si uvedomovali, že Slovensko potrebuje stabilné štruktúry. „Ja som človek, ktorý EÚ vníma ako jedinečný projekt, viem bez zábran povedať svoj názor, ale na konci dňa sa EÚ môže na SR spoľahnúť. Sme hráč, ktorý v zásadných okamihoch zabral, a verím, že to takto bude naďalej,“ dodal Fico.
Mier nie je samozrejmosť
Priznal, že považuje za malý zázrak, že lídri sa na deklarácii dohodli bez toho, aby o ňom široko diskutovali. Slovensko s obsahom textu súhlasilo, otázny bol postoj Grécka a Poľska. „Ste si možno všimli, že premiéri týchto štátov zožali najväčší potlesk, pretože do posledných okamihov nebolo jasné, že či sa s Grékmi dohodneme na časti, ktorá sa týka sociálneho modelu. Pokiaľ ide o Poľsko, nevedeli sme, či neostane v polohe ostatného summitu, kedy blokovali prijatie záverov,“ priznal predseda slovenskej vlády.
„Bola dohoda, že v Ríme máme oslavovať, to sa aj podarilo. Atmosféra počnúc piatkovým večerom a dneškom je atmosféra, ktorá zodpovedá jubileu,“ uviedol premiér a vyjadril sa ak k audiencií lídrov EÚ u pápeža Františka v piatok vo Vatikáne. Bol to podľa neho zaujímavý formát stretnutia a ocenil hlavne posolstvá, ktoré pápež František zanechal lídrom EÚ. „Hovoril, a ja sa to tiež pokúšam zvýrazňovať, že mier nie je až taká samozrejmosť, ako si myslíme. Musí nám záležať na tom, aby Únia ostala regiónom bezpečnosti a prosperity a rozvoja,“ okomentoval stretnutie s pápežom. Svätý Otec podľa neho správne poukázal na to, že stredobodom pozornosti by mal byť človek. Ako dodal, v prejave cítil obrovskú mieru humanizmu. Uviedol tiež, že solidarita je EÚ blízka a je rád, že Svätý Otec ju lídrom pripomenul. „Potešil som sa, že povzbudzoval lídrov, aby EÚ udržali pohromade,“ dodal premiér.
Odporúčame:Premiér Fico si nemyslí, že na postoji EÚ k Turecku sa niečo zmení
Lídri chcú ísť spoločne ďalej
V Ríme všetci 27 premiéri a prezidenti EÚ bez Veľkej Británie podpísali Rímsku deklaráciu. Deklarácia nie je záväzným právnym dokumentom, konštatuje, že lídri chcú ísť spoločne ďalej, ale aj prvky agendy, na ktorú sa teraz musia sústrediť. Je to bezpečná Európa, Európa silného hospodárskeho rastu, Európa ako globálny hráč a aj Európa ako priestor pre silné sociálne politiky.
Vedúci predstavitelia EÚ sa stretli v Ríme pri príležitosti osláv 60. výročia Rímskych zmlúv, ktoré boli podpísané v tento deň v roku 1957. Predseda Komisie Jean-Claude Juncker sa zúčastnil na summite v Ríme, kde sa zároveň sa uskutočňuje viacero podujatí na počesť tohto výročia a ktoré poskytnú príležitosť na diskusiu o spoločnej budúcnosti Európy.
„Rímske zmluvy, podpísané šiestimi zakladajúcimi členskými štátmi, pripravili pôdu pre Európsku úniu, ako ju poznáme dnes. Naši rodičia a starí rodičia založili túto úniu s jedným spoločným cieľom: už nikdy viac vojnu. Boli pevne presvedčení o tom, že nás zrušenie prekážok a spolupráca bez vzájomnej nevraživosti všetkých posilnia. História im dala za pravdu. Hodnoty, na ktorých je táto únia založená, sa za celých 60 rokov nezmenili: mier, sloboda, tolerancia, solidarita a zásady právneho štátu nás zaväzujú a spájajú. Nesmieme ich považovať za samozrejmosť a musíme za ne každý deň bojovať. Naša demokracia, naša rozmanitosť a naša nezávislá a slobodná tlač sú základnými piliermi sily Európy – žiadny človek ani inštitúcia nestojí nad zákonmi,“ uviedol predseda Európskej komisie Jean-Claude Juncker. Pripomenul, že Európska únia zmenila naše životy k lepšiemu a treba zabezpečiť, aby tomu tak bolo aj naďalej v záujme generácií, ktoré prídu po nás. „Momentálne vedú všetky cesty do Ríma. Po Ríme existuje len jediná cesta vpred, bez ohľadu na to, čím bude dláždená: európska jednota,“ dodal. Viac k témam: Európska únia, Robert Fico, summit Európskej únieZdroj: Webnoviny.sk - Slovensko patrí do EÚ a neprežilo by ako neutrálny štát, vyhlásil Fico po summite v Ríme © SITA Všetky práva vyhradené.
POPRAD 25. marca (WebNoviny.sk) – Smutné 75. výročie začiatku hromadných deportácií do koncentračných táborov zo Slovenska si prišla do Popradu až z Kanady pripomenúť aj 92-ročná Edita Grosmanová, ktorá prežila tri roky a tri mesiace v koncentračnom tábore Auschwitz.
„Svet sa nezlepšil, niekedy mám dojem, že sa zhoršil,“ tvrdí žena, ktorá bola medzi tisíckou židovských dievčat vyvezených z popradskej stanice v rámci vôbec prvého transportu zo Slovenska 25. marca 1942. „Sľúbila som sebe i svetu, že, aj keby ma mali nosiť na nosidlách, ale moja hlava bude pracovať, budem rozprávať. Myslím si, že som zostala nažive preto, aby som o tom hovorila,“ uviedla v rozhovore pre médiá po piatkovom koncerte venovanom spomienke na tragické udalosti. Poprad navštívila po štvrtýkrát.
Vojna nemá víťazov
„Otvorila som a zamkla tábor, pretože som tam bola počas celej jeho existencie,“ hovorí po 75 rokoch od tragických udalostí Grosmanová, ktorá pri spomienkach na Auschwitz a udalosti s tým spojené plače aj dnes. „Bola som tam, videla som to a prežila som to. Musím povedať, že rozmery toho všetkého, čo sa tam dialo, sú také veľké, že na to neexistuje žiaden meter, ktorý by to dokázal zmerať,“ povedala rodáčka z Humenného. Hovorí, že po tom, čo prežila, zatrpkla, ale nie nenávidela, aj naďalej si však kladie otázky.
„Netušili sme vtedy, čo s nami urobia. Vždy sa pýtam prečo, čo sme my svetu urobili? Máme predsa rovnakého Boha, všetci, i židia, aj kresťania i moslimovia,“ uviedla. Dodnes má každodenne pred očami nielen deň príchodu do koncentračného tábora, ale aj pochod smrti pred oslobodením tábora, keď videla v kaluži krvi ležať dievčatá, ktoré prežili tri roky v koncentráku, no viac síl už na pochod nemali a esesáci ich zastrelili. Pri spomienke na sestru Leu, ktorá v tábore zahynula, sa rozplače. Tvrdí, že vojna nemá víťazov. „Je neuveriteľné, ako mohol jeden človek s prekrúteným mozgom takto zošalieť svet. Odišli takí krásni ľudia. Z detí, ktoré boli poslané na zabitie, by možno vyrástli lekári a dnes by sme mali aj liek na rakovinu či Alzhaimera,“ smutne skonštatovala. Podľa jej slov tak sami sebe ublížili aj tí, ktorí tieto deti posielali na smrť. „Vojna nemá víťazov, pretože aj ten víťaz prehral, lebo stratil vojakov, svoje deti, svojich mladých, ekonomika skrachovala, domy boli zrútené. Vo vojne a v zabíjaní neexistuje víťaz, nemá to žiaden zmysel,“ povedala.
Strach má aj v súčasnosti
Grosmanová má však strach aj v súčasnosti. „Nebojím sa o seba, ale keď vidím, ako svet vyzerá, mám strach o deti, vnúčatá a pravnúčatá. Je mi ich veľmi ľúto. Keď sme sa vrátili z koncentračných táborov, chceli sme pripraviť deťom lepší svet, dosť dlho sme o tom všetkom nehovorili, a to niekoľko rokov, ale vidím, že sme nestihli a neurobili, čo sme chceli urobiť,“ povedala. „To zlé, čo sa mi stalo, sa mi stalo, trikrát som potratila, mám jedno dieťa, hoci sme ich chceli veľa, zomrel mi už aj manžel," dodala. Jej manželom bol Ladislav Grosman, autor scenára k Oscarom ocenenému filmu Obchod na korze. Po okupácii Československa v roku 1968 emigrovali spoločne do Izraela, kde jej manžel v roku 1981 zomrel. Dnes, podobne ako jej jediný syn, žije Edita Grosmanová v Kanade.
Rodáčka z Humenného číta naďalej knihy o udalostiach druhej svetovej vojny a neustále ich rozoberá. „Som príliš malá na to, aby som to vedela pochopiť,“ skonštatovala. „Prišiel jeden šialenec a išiel vyhubiť jeden národ, podľa mňa len preto, že nenávidel seba, lebo on bol presný opak toho, ako si predstavoval čistú nemeckú rasu, teda ľudí s blond vlasmi, s modrými očami a vysokých, a on bol malý, tmavovlasý a nemal modré oči,“ dodala Grosmanová, svedok existencie koncentračných táborov, v ktorých prišlo o život viac ako 70-tisíc slovenských Židov. Viac k témam: Deportácie židov, Edita Grosmanová, koncentračný tábor AuschwitzZdroj: Webnoviny.sk - Otvorila som a zamkla koncentračný tábor Auschwitz, hovorí po 75 rokoch Edita Grosmanová © SITA Všetky práva vyhradené.
ŠAĽA 25. marca (WebNoviny.sk) - Bývalého poslanca Národnej rady SR šesťdesiatšesťročného Františka Gauliedera zrazil nadránom z piatka na sobotu vlak. Udalosť sa stala pred Trnovcom nad Váhom (okres Šaľa), informáciu agentúre SITA potvrdila nitrianska policajná hovorkyňa Božena Bruchterová.
Podľa televízie JOJ polícia najskôr našla auto spolu s jeho osobnými dokladmi odstavené medzi Trnovcom nad Váhom a Šaľou, pričom rodina už dlhšie nemala o ňom správy. Prípadom sa už zaoberá nitrianska polícia, ktorá pracuje taktiež s verziou, že exposlanec NR SR spáchal samovraždu. Ako uviedla Bruchterová, bude vykonaná pitva. "Alkohol nebol príčinou usmrtenia," dodala.
Odporúčame:Zrušenie Mečiarových amnestií podporujú aj Europoslanci, uvedomujú si historickú príležitosť
Gaulieder bol od roku 1994 poslancom parlamentu za HZDS, v roku 1996 ho podľa Ústavného súdu SR protizákonne zbavili mandátu. Dôvodom mal byť list, ktorý mal poslať vtedajšiemu šéfovi parlamentu Ivanovi Gašparovičovi, v ktorom sa vraj vzdal mandátu. Štát mu po sťažnosti na Európskom súde pre ľudské práva vyplatil odškodné 30-tisíc eur.
V minulosti už Gauliederovi pred domom vybuchla bomba, viackrát si v poštovej schránke objavil náboj. Ako nezávislý poslanec pôsobil v mestskom zastupiteľstve v Galante. Pracoval aj ako šéf bezpečnosti vo firme Slovak Telecom. Viac k témam: František Gaulieder, HZDSZdroj: Webnoviny.sk - Bývalého poslanca Gauliedera usmrtil vlak, bol obeťou v jednej z veľkých káuz Mečiarovej vlády © SITA Všetky práva vyhradené.